8. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 735 της 25 Σεπτ./7 Οκτ. 1978 (ΦΕΚ Α' 167) Περί του τρόπου καταρτίσεως του καταλόγου διαιτητών. Έχοντες υπόψει: 1)Το άρθρ. 879 παρ. 1 του Κώδικος Πολιτικής Δικονομίας και  2)Την υπ' αριθ. 439/1978 γνωμοδότησιν του Συμβουλίου της Επικρατείας, προτάσει του Ημετέρου επί της Δικαιοσύνης Υπουργού, απεφασίσαμεν: Άρθρ.1.-Παρ' εκάστω Πρωτοδικείω τηρείται κατάλογος διαιτητών, εκ του οποίου το Μονομελές Πρωτοδικείον ορίζει τους διαιτητάς, οσάκις συντρέχει τοιαύτη περίπτωσις, κατ' το άρθρ. 878 παρ. 1 του Κώδικος Πολιτικής Δικονομίας. Άρθρ.2.-1.Ο κατάλογος καταρτίζεται κατά μήνα Ιανουάριον εκάστου έτους υπό του πολυμελούς πρωτοδικείου, περιλαμβάνονται δε εις τούτον, τη αιτήσει των, τα κρινόμενα ως κατάλληλα δια το έργον του διαιτητού πρόσωπα, βάσει του ήθους των, των γνώσεων και της πείρας των επί των διαφόρων θεμάτων, τα οποία άγονται συνήθως εις διαιτησίαν. Εάν δεν υποβληθή επαρκής αριθμός αιτήσεων, το πρωτοδικείον δύναται να εγγράψη εις τον κατάλογον και άλλα κατά την κρίσιν του κατάλληλα πρόσωπα. 2.Το πολυμελές πρωτοδικείον εγγράφει προσέτι αυταπαγγέλτως και υποχρεωτικώς εις τον κατάλογον πάντας ανεξαιρέτους τους εις την περιφέρειάν του υπηρετούτας δικαστικούς λειτουργούς, ανεξαρτήτως βαθμού. Άρθρ.3.-1.Ο εγγραφείς εις τον κατάλογον παραμένει εις τούτον επί τετραετίαν, εφ' όσον δεν εζήτησε την διαγραφήν του ή εφ' όσον δεν περιήλθον εις το πολυμελές πρωτοδικείον πληροφορίαι περί του ότι ούτος απεβίωσεν ή κατέστη ακατάλληλος δια τα έργα του διαιτητού. Εις την τελευταίαν ταύτην περίπτωσιν το πολυμελές πρωτοδικείον δύναται να προβή εις την διαγραφήν κατά πάντα χρόνον. 2.Μετά την πάροδον της τετραετίας, δια την επανεγγραφήν απαιτείται νέα αίτησις. (Αντί για τη σελ. 154, 01(β) Σελ. 154, 01(γ) Τεύχος 1-32 – Σελ. 69 Κώδικας Πολιτικής Δικονομίας 10.Α.β.6-8 Άρθρ.4.-1.Ο πρώτος κατάλογος διαιτητών θέλει καταρτισθή εντός 4 μηνών από τη ισχύος του παρόντος θα ισχύση δε μέχρι της κατά Ιανουάριον του μεθεπομένου έτους καταρτίσεως του νέου καταλόγου. 2.Της καταρτίσεως του πρώτου τούτου καταλόγου δέον να προηγηθή προκήρυξις, εκδιδομένη υπό του Υπουργείου Δικαιοσύνης και δημοσιευομένη εις μίαν ημερησίαν εφημερίδα των Αθηνών και εις μίαν τοπικήν, εφ' όσον εκδίδεται τοιαύτη, δι' ης θα καλούνται οι ενδιαφερόμενοι όπως υποβάλουσι τας αιτήσεις των εις τα κατά τόπους πρωτοδικεία. 